Diari Oficial de la Generalitat Valenciana


Sumari del DOGV 3670, del 20-01-2000 (2000/275)

RESOLUCIÓ de 12 de gener de 2000, del Rectorat de la Universitat Jaume I, per la qual es convoca una oferta pública per a la selecció de dos tècnics superiors d'investigació d'aquest organisme, amb contracte laboral temporal per obra o servei, a temps parcial (projecte subscrit amb CYCIT –FEDER).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3670

Data del DOGV
:   20-01-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/275


Data del document
:   12-01-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * personal d'investigació
    * universitat

RESOLUCIÓ de 12 de gener de 2000, del Rectorat de la Universitat Jaume I, per la qual es convoca una oferta pública per a la selecció de dos tècnics superiors d'investigació d'aquest organisme, amb contracte laboral temporal per obra o servei, a temps parcial (projecte subscrit amb CYCIT ?FEDER). [2000/M275]
  
D'acord amb allò que s'ha previst en l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest rectorat, fent ús de les atribucions que li confereix l'article 18, en relació amb l'article 3.E de la Llei de Reforma Universitària, convoca una oferta pública de tècnic superior d'investigació d'acord amb les següents bases:
  
1) Denominació del lloc de treball
  
Tècnic superior d'investigació
  
2) Retribució íntegra anual
  
La retribució íntegra anual serà de 1.875.000 pessetes, distribuïdes en 12 mensualitats, en concepte de sou base.
  
3) Objecte i període
  
Col·laborar en la realització del projecte d'investigació FEDER-CYCIT de referència 9I158 «Caracterización mineralógica y fisico-química de los materiales permotriásicos de la zona oriental de la cordillera ibérica (Castellón) como materia prima cerámica. Estimación de reservas» .
  
La duració del contracte estarà determinada per la duració del contracte i la disponibilitat del pressupost.
  
4) Jornada de treball: 20 hores setmanals. (a temps parcial)
  
5) Requisits dels aspirants
  
- Ser espanyol o nacional d'un estat membre de la Unió Europea o nacional d'aquells estats en què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea.
  
- Tindre complits 18 anys i no haver complit l'edat de jubilació.
  
- Estar en possessió del títol de llicenciat/llicenciada en Geologia.
  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les seues funcions públiques.
  
Atés que el desenvolupament del projecte implica desplaçaments per a poder realitzar la geologia i el mostreig de camp, cal estar en possessió del carnet de conduir B1.
  
 Aquests requisits hauran de posseir-se en el dia de la finalització del termini de presentació de sol·licituds, i mantindre's fins al moment de la firma del contracte de treball.
  
 6) Mèrits preferents
  
- Experiència en cartografia geològica.
  
- Coneixements de geologia estructural.
  
- Experiència en caracterització mineralotècnica de roques i minerals industrials
  
- Experiència en difracció de raigs X
  
- Coneixements d'informàtica: Windows 98, MSDOS, Visual Basic, Autocad
  
- Coneixements de valencià i d'anglès.
  
7) Sistema selectiu de la plaça
  
- Valoració del currículum dels aspirants (d'acord amb el barem que figura en l'annex II).
  
- Entrevista amb el tribunal.
  
El nombre d'aspirants que passen a la fase d'entrevista es determinarà per criteri del tribunal que jutge les sol·licituds presentades, d'acord amb l'objecte del contracte.
  
 Ambdues fases tindran caràcter eliminatori. El tribunal podrà declarar desert el procediment de selecció en el cas que, després de valorar els mèrits i, en el seu cas, realitzada l'entrevista, el perfil dels candidats millor puntuats no s'ajuste, completament, a les necessitats del projecte.
  
8) Tribunal
  
El tribunal qualificador és el que figura en l'annex III d'aquesta convocatòria.
  
Els membres del tribunal han d'abstindre's d'intervindre quan concórrega en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles mencionats.
  
El tribunal resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.
  
El procediment d'actuació del tribunal s'ajustarà en tot moment a allò què disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades podran dirigir-se al director del projecte, Teófilo Sanfeliu, del Departament de Ciències Experimentals, campus del Riu Sec, telèfon 959 13 29 84.
  
9) Presentació d'instàncies
  
Les sol·licituds, formalitzades segons el model que s'adjunta en l'annex I, juntament amb l'expedient acadèmic, currículum i fotocòpia del document nacional d'identitat, seran presentades en el Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Generalitat Valenciana.
  
És necessari presentar una fotocòpia del document nacional d'identitat.
  
No serà necessària la compulsa dels documents que es presente fotocopiats, serà suficient la declaració jurada de l'interessat sobre la seua autenticitats, així com de les dades que figuren en la instància, sense perjuí que en qualsevol moment la comissió o la universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.
  
10) Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb la mencionada norma.
  
Castelló de la Plana, 12 de gener de 2000.- El rector: Fernando Romero Subirón.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
SOL·LICITE l'admissió en el procés selectiu per a cobrir una plaça de ..., convocat per la Resolució de data ... de ... de 2000,
  
DECLARE que són certes les dades consignades i que complisc les condicions exigides per a l'ingrés en la funció pública i les especialment assenyalades en aquesta convocatòria. Així mateix em compromet a provar documentalment els mèrits al·legats.
  
La persona interessada
  
Castelló de la Plana, ..., de ... de 2000
  
RECTORAT DE LA UNIVERSITAT JAUME I
  
ANNEX II
  
Barem
  
- Expedient: fins a 4 punts.
  
- Experiència en cartografia geològica: fins a 4 punts.
  
- Coneixements de geologia estructural: fins a 2 punts.
  
- Experiència en caracterització mineralotècnica de roques i minerals industrials: fins a 6 punts.
  
- Experiència en difracció de raigs X: fins a 4 punts.
  
- Coneixements d'informàtica: Windows 98, MSDOS, Visual Basic, Autocad: fins a 2 punts.
  
- Coneixements de valencià: fins a 2 punts.
  
- Coneixements d'anglès: fins a 2 punts.
  
- Entrevista: fins a 4 punts.
  
 ANNEX III
  
Tribunal titular
  
President: el vicerector d'Investigació i Planificació, o persona en qui delegue.
  
Tres vocals en representació de la Universitat Jaume I
  
Un representant del Comité d'Empresa, a proposta d'aquest òrgan.